พรรคอธิปไตยปวงชนชาวไทย

สหพรรคอธิปไตยปวงชนชาวไทย หรือ พรรคอธิปไตยปวงชนชาวไทย (อปท.) ( - TPSP) เป็นพรรคการเมืองที่จัดตั้งโดยไม่จดทะเบียนตามกฎหมาย แต่มีการประกาศอุดมการณ์และดำเนินกิจกรรมทางการเมืองอย่างเป็นทางการ เกิดจากการรวมตัวของประชาชนทุกสาขาอาชีพ รวมทั้งข้าราชการทหาร ตำรวจ และพระภิกษุสงฆ์ ที่ต้องการเห็นการเปลี่ยนแปลงของประเทศออกจากวงจรอุบาทว์ทางการเมืองที่ทำให้ประเทศล้าหลัง ก้าวเข้าสู่ยุคศิวิไลซ์ และเห็นว่าทางออกทางเดียวที่จะรักษาชาติบ้านเมือง สร้างความผาสุกให้ประชาชน และดำรงรักษาสถาบันหลักของชาติไว้ได้ คือ การปรับโครงสร้างการเมืองของประเทศให้เป็นประชาธิปไตยที่สมบูรณ์แบบอย่างแท้จริงเท่านั้น ต่อมาได้ประกาศยกตัวเป็น "สหพรรค" เพื่ออยู่เหนือความขัดแย้งของกลุ่มพรรคการเมืองทุกกลุ่ม

“"พรรคอธิปไตยปวงชนชาวไทยนี้ เป็นพรรคการเมืองที่มาจากการจัดตั้ง ไม่ได้มาจากการเลือกตั้ง ซึ่งได้รวบรวมกลุ่มคนทุกสาขาอาชีพ จากทั่วประเทศ แล้วเลือกตัวแทนกลุ่มเข้ามาเป็นผู้บริหารพรรค ซึ่งตนอยากให้ คสช. พิจารณาว่าขออย่าเพิ่งให้มีการเลือกตั้ง แต่ขอให้มีการถ่ายโอนอำนาจมาให้สภาประชาชน กับ สนช.บริหารประเทศรับช่วงต่อก่อน เพื่อให้สภาประชาชนได้ทำการบริหารจัดการประเทศชาติให้อยู่ตัวก่อน แล้วสภาประชาชนจะได้เปิดให้มีการเลือกตั้งทั่วไปในภายหลังเอง"” “"พรรคอธิปไตยปวงชนชาวไทยนี้ ไม่ใช่พรรคของทหาร ไม่ใช่พรรคการเมืองที่ถูกต้องตามกฎหมาย แต่เป็นพรรคที่เกิดขึ้นเองตามธรรมชาติ จากเสียงของประชาชนอย่างแท้จริง ซึ่งขณะนี้อยู่ระหว่างกำลังสร้างอำนาจของประชาชน ในนามพรรคอธิปไตยปวงชนชาวไทย กำลังสร้างสภาประชาชน สร้างอธิปไตยให้เข้มแข็งขึ้นมา เพื่อทำหน้าที่แทน คสช. และ สนช. หลังจากที่เรามีสภาประชาชนที่เข้มแข็งแล้ว ก็จะขอประชามติจากประชาชนทั่วประเทศ เพื่อให้ คสช.โอนอำนาจให้กับสภาประชาชนโดยตรง และเข้าไปบริหารประเทศ โดยที่ยังไม่เปิดให้มีการเลือกตั้ง จนกว่าสภาประชาชนจะมีความเข้มแข็ง แล้วหลังจากนั้นสภาประชาชนจึงเปิดให้มีการเลือกตั้ง ภายใต้รัฐธรรมนูญฉบับใหม่ต่อไป"”
“"การรวมตัวเพื่อจัดตั้งพรรคอธิปไตยปวงชนชาวไทย ได้เกิดขึ้นมาระยะหนึ่ง ก่อนการเสด็จสวรรคตของพระบาทสมเด็จพระปรมินทรมหาภูมิพลอดุลยเดช ผู้ทรงเป็นที่รักยิ่งของปวงชนชาวไทย เป็นการรวมตัวของพี่น้องคนไทย ทุกฝ่าย ทุกสีเสื้อ ทุกสาขาอาชีพ (รวมทั้งข้าราชการ ทหาร ตำรวจ และพระภิกษุสงฆ์) ผู้รักและปรารถนาดีต่อชาติบ้านเมือง ซึ่งทุกคนต่างมีความห่วงใยอนาคตของประเทศ อนาคตของลูกหลาน ที่ต้องกลับไปเผชิญกับวังวนการเมืองแบบเดิม เมื่อ คสช. ลงจากอำนาจ และจัดให้มีการเลือกตั้ง …"”

“"โครงสร้างของพรรคอธิปไตยปวงชนชาวไทย เป็นการใช้รูปแบบของสภาประชาชนแบบผสมผสาน โดยพี่น้องคนไทยจากทุกพื้นที่ และองค์กรมวลชนต่างๆ มีส่วนในการกำหนดนโยบาย กำหนดตัวบุคคล และมีมาตรการผูกมัดให้ผู้ใช้อำนาจต้องปฏิบัติตาม กล่าวคือ บริหารพรรคฯ และประเทศโดยพี่น้องประชาชน ... มีตำแหน่งเลขาธิการบริหารพรรคในภาพรวม"”

“"พรรคอธิปไตยปวงชนชาวไทย มีนโยบายที่จะทำให้พระพุทธศาสนามีความเจริญมั่นคง เป็นศาสนาประจำชาติ และเป็นศูนย์กลางพระพุทธศาสนาของโลก โดยคงความเป็นธรรมแก่พี่น้องคนไทยต่างศาสนา จะมีการแก้ไขปัญหาความยากจน แก้ไขปัญหาไร้ที่ดินทำกิน แก้ไขปัญหาหนี้สินของเกษตรกร แรงงาน ข้าราชการ และลูกหนี้ที่ไม่ได้รับความเป็นธรรม แก้ไขปัญหาความเหลื่อมล้ำทางสังคม แก้ไขปัญหาด้านชาติพันธุ์ของคนในชาติ แก้ไขชำระประวัติศาสตร์ที่ไม่ถูกต้อง แก้ไขปัญหาความไม่เป็นธรรมของกฎหมาย และการบังคับใช้กฎหมาย … พรรคฯ จะแก้ไขปัญหาคดีความทางการเมือง จะยกย่องพี่น้องคนไทยผู้เสียชีวิตจากเหตุการณ์ทางการเมืองที่เกิดขึ้นตั้งแต่ในอดีตจนถึงปัจจุบัน จะนำนโยบายที่ดีของทุกรัฐบาลมาต่อยอดและขยายผลในการพัฒนาบ้านเมือง จะทำให้ พี่น้องคนไทยทุกคนได้รับผลประโยชน์จากทรัพยากรของชาติ และจากงบประมาณแผ่นดินอย่างเท่าเทียมและเป็นธรรม … เพราะทุกคนคือเจ้าของประเทศ"”